Kristian Hegaard er uddannet jurist fra Københavns Universitet. Han er kørestolsbruger, og blev ved sin indvælgelse det første direkte valgte medlem af Folketinget der var bruger af kørestol. Han er dog ikke den første kørestolsbruger på Christiansborg nogensinde, idet Enhedslistens Sarah Glerup, der også sidder i kørestol, i 2016 var kortvarigt repræsenteret i Folketinget som suppleant for Pelle Dragsted.